CELEX: 62021TN0778
Language: fi
Date: 2021-12-15 00:00:00
Title: Asia T-778/21: Kanne 15.12.2021 – Folkertsma v. komissio

21.2.2022   
            
            
               FI
            
            
               Euroopan unionin virallinen lehti
            
            
               C 84/42
            
         
      Kanne 15.12.2021 – Folkertsma v. komissio
      (Asia T-778/21)
      (2022/C 84/60)
      Oikeudenkäyntikieli: englanti
      
         Asianosaiset
      
      
         Kantaja: Rommert Folkertsma (Zierikzee, Alankomaat) (edustajat: asianajajat L. Levi ja P. Baudoux)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että vastaajalla on sopimussuhteen ulkopuolinen vastuu
               
            
                  —
               
               
                  velvoittamaan korvaamaan kantajalle vastaajan lainvastaisesta toiminnasta aiheutuneen aineellisen vahingon ja henkisen kärsimyksen
               
            
                  —
               
               
                  tarvittaessa kumoamaan 5.10.2021 tehdyn vastaajan päätöksen, jonka mukaan vastaajalla ei ole vastuuta siitä, että kantaja on syrjäytetty SUBRATA-hankkeesta Filippiineillä, ja
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa vastaajan lainvastaisen toiminnan osalta kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan kantajan oikeutta tulla kuulluksi on loukattu.
               
            
                  2)
               
               
                  Toinen kanneperuste, jonka mukaan vastaajalla olevaa perusteluvelvollisuutta ei ole noudatettu.
               
            
                  3)
               
               
                  Kolmas kanneperuste, jonka mukaan vastaajalla olevaa huolellisuusvelvollisuutta ei ole noudatettu.
               
            Kantajalle aiheutunut vahinko on todellinen, varma ja mitattavissa. Se muodostuu tulon menetyksestä kantajalla olleen palvelusopimuksen keston osalta, siitä, että kantaja on menettänyt varteenotettavan mahdollisuuden siihen, että hänen kanssaan tehdään sopimuksen alkuperäisen voimassaoloajan päättymisen jälkeen uusi sopimus kahdeksi vuodeksi, ja kantajan hyvän maineen loukkaamisesta. Kantaja vaatii korvausta hänelle aiheutuneesta aineellisesta vahingosta ja henkisestä kärsimyksestä.